मई में अमेरिका ने ईरान के साथ हुये परमाणु समझौते से अलग होते हुए इस खाड़ी देश पर फिर से प्रतिबंध लगा दिया था। इराक और सऊदी अरब के बाद में सबसे अधिक ईंधन का आयात ईरान से होता है। घटनाक्रम से अवगत सूत्रों के मुताबिक भारत, अमेरिका के साथ समझौता करने के करीब पहुंच गया है। इसके जरिए वह ईरान से कच्चे तेल की खरीद जारी रख सकेगा और उस पर किसी तरह का प्रतिबंध नहीं लगाया जाएगा। इससे पहले भारत आयातित तेल की मात्रा में कटौती सहित अन्य चीजों को लेकर सहमत हुआ था।